Jucătoarea română de tenis Irina Begu o va înfrunta pe americanca Danielle Collins în optimile de finală ale turneului WTA 1.000 de la Roma, dotat cu premii totale de 4.791.105 euro, după ce aceasta a învins-o, duminică, pe Caroline Garcia cu 6-3, 6-3.
Singurul meci direct dintre Collins şi Begu a fost câştigat categoric de americancă, în 2018, în primul tur la Miami, cu 6-1, 6-1.
Begu a învins-o duminică pe belgianca Elise Mertens, fără drept de apel, cu 6-2, 6-0.
Meciul Irina Begu - Danielle Collins va avea loc în cursul serii la Roma, în jurul orei 19.00.
Tot în optimi, de la ora 12.00, va evolua și Sorana Cîrstea, contra unei alte americance, Madison Keys.